和李公實郎中燕歌行
作者：鄭剛中
朝代：宋

paragraphs: 李侯氣爽常清涼，上奉慈親髪垂霜。
弟兄如鳳皆翺翔，秋吟胡爲慘中腸。
白雲孤飛客他鄉，然此王事游有方。
晏嫂老醜勝空房，我獨熊膽念莫忘。
已無針線在衣裳，歲歲臨風感清商。
侯門忠義慶綿長，象軸金花當滿床。
板輿歡愛未渠央，倚門亦莫苦相望，樞密將春布岐梁。